I fragment 90 sier Heraklitos: «For ild byttes alle ting, og ild er bytte for alle ting, liksom varer for gulll, og gull for varer.» Og: «Denne verden (), den samme for alle, ble verken skapt av gudene eller av en av menneskene, for den var alltid, og den er og blir evig levende ild, som flammer opp etter mål og dør hen etter mål.» Dette er det eldste eksisterende sitatet som bruker kosmos, eller orden, for å bety verden. Fra ild oppstår alle ting og alle ting vender tilbake igjen i en prosess med uendelige sykluser. Både Platon og Aristoteles tilskrev Heraklitos tanken om en periodisk ødeleggelse av verden ved en stor brann, kjent som , som skjer hvert store år – ifølge Platon hvert 36.000. år. Dette var tanker som fikk betydning hos senere filosofer, som «verdensbrannen» hos stoikerne.